PlayStation 4
PlayStation 4 (viralliselta lyhenteeltään PS4, puhekielessä yleensä pelkkä Pleikkari) on kahdeksannen sukupolven videopelikonsoli, jonka on valmistanut Sony Computer Entertainment. Konsoli julkistettiin PlayStation 3:n seuraajaksi lehdistön tiedotustilaisuudessa 20. helmikuuta 2013, ja se tuli myyntiin 15. marraskuuta 2013 Pohjois-Amerikassa sekä 29. marraskuuta 2013 Euroopassa ja Australiassa. PlayStation 4 kilpailee Nintendon Wii U -konsolin ja Microsoftin Xbox Onen kanssa kahdeksannessa pelikonsolisukupolvessa.
Xbox One
Konsolin myynti alkoi 13 maassa 22. marraskuuta 2013: Australiassa, Itävallassa, Brasiliassa, Kanadassa, Ranskassa, Saksassa, Irlannissa, Italiassa, Meksikossa, Uudessa-Seelannissa, Espanjassa, Britanniassa ja Yhdysvalloissa. Konsoli luvattiin alun perin kaikkiaan 21 maahan marraskuuksi 2013, mutta Suomessa ja seitsemässä muussa maassa konsoli julkaistiin vasta syksyn 2014 aikana. Tämä oli takaisku konsolille, sillä sen pahin kilpailija PlayStation 4 julkaistiin kaikkiaan 30 maassa marraskuussa 2013.